‘प्रो. विजय ने इतिहास को बहुत कुछ दिया’
पटना|प्रो. विजयकुमार ठाकुर ने इंडियन हिस्टोरियोग्राफी को बहुत कुछ दिया है। वे एक अच्छे छात्र, शिक्षक और प्रशासक थे। यह बात महालेखागार निदेशालय में आयोजित प्रो. विजय कुमार ठाकुर स्मृति व्याख्यान में प्रो. युवराज देव प्रसाद ने कही। उन्होंने कहा कि जेपी के आंदोलन के दौरान जब क्लास करने वाले छात्रों की संख्या कम थी, उस समय भी वे नियमित क्लास करते थे। अभिलेख निदेशक डॉ. विजय कुमार ने बताया कि उनके अंदर विद्यार्थी से लेकर शोधकर्ता तक के सारे गुण भरे थे। भारतीय इतिहास पर उन्होंने बहुत बेहतर लेखनी पेश की है। प्रो. प्रभाकर प्रसाद सिंह ने कहा कि औपनिवेशिक काल में राष्ट्रवाद और हिंदी साहित्य की धारा साथ-साथ चलती है। इस आंदोलन से ही खड़ी बोली का मार्ग प्रशस्त होता है। हिंदी साहित्य का विकास उद्यमान राष्ट्रवाद की केवल मदद करता है, बल्कि स्वयं को लेकर ऊर्जा ग्रहण करता है। इससे हिंदी साहित्य प्रखर होता है और राष्ट्रीय आंदोलन को भी बल प्रदान करता है। कार्यक्रम में डॉ. बादशाह चौबे, संजय कुमार खां, उदय कुमार ठाकुर, राजेंद्र चौधरी, अजय कुमार, डॉ. भारती शर्मा के साथ प्रो. ठाकुर की प|ी और परिवार के सदस्य मौजूद थे।
hin_Deva hin_Deva